als_Latn dik_Latn sag_Latn
Igli Allmuca zgjedh Dinamon për vijimin e karrierës në pjesën e dytë të sezonit. Mesfushori 34-vjeçar zhvilloi këtë të mërkurë seancën e parë stërvitore me blutë e kryeqytetit, me të cilët synon ngjitjen në kategorinë Superiore, shkruan “Supersport”. Ish-futbollisti i Kukësit sqaroi për “Sport News” se në kryeqytet Dinamo ishte skuadra e vetme ku do të mund të luante rregullisht. “Erdha te Dinamo, sepse ishte e vetmja mundësi që të qëndroja në kryeqytet. Te Tirana dhe Partizani ishte e pamundur të luaja për shkak të konkurrencës, kështu që vendosa të kthehem te Dinamo, me qëllimin e vetëm ngjitjen në Superiore”, u shpreh ai. Allmuca në fakt është futbollisti i dytë me eksperiencë që ka vendosur të mbrojë ngjyrat e Dinamos. Prej disa ditësh nën urdhrat e trajnerit Dritan Mehmeti është vënë edhe sulmuesi Daniel Xhafaj, një tjetër futbollist me eksperiencë në futbollin shqiptar. “Shpresojmë që me eksperiencën tonë të japim kontribut për arritjen e objektivave. Unë e kam ndjekur me kujdes ecurinë e Dinamos dhe mendoj se duhet të kishte grumbulluar më shumë pikë gjatë fazës së parë”, shtoi Allmuca. Dinamo e mbylli 2014-n në vendin e tretë në kuotën e 20 pikëve, një më pak se Lushnja dhe Sopoti që bashkëkryesojnë në të njëjtën kuotë pikësh Grupin B të Kategorisë së Parë.
Allmuca: Erdha te Dinamo për t’u rikthyer në Superiore0
Share.
als_Latn als_Latn eng_Latn